Ә минең гәзит уҡыусыларҙан һорағым килә: ни эшләргә тейеш икән әсәй кеше? Балаһы алйот йәиһә аңра түгел. Әлегә физик һәм психик яҡтан һау. Һәм ошо бәләкәс кенә шәхес ни өсөн был мәктәпкә барғыһы килмәгәнен ап-асыҡ аңлата. Бергәләп ситуацияға ситтән күҙ һалайыҡ: бала уҡытыусының талаптарына яуап бирмәй – конфликт – агрессия – баҫым (төрлө яҡтан, хатта әсәһе тарафынан да). үҙ-үҙеңде һаҡлау инстинкты “эшкә” егелә. Хәлдең эҙмә-эҙлекле ҡатмарлаша барыуын тик мин генә күрмәйемдер бит. Ә юҡтан килеп сыҡҡан аллергияны ни тип уйлайһығыҙ? Тора-бара, балаға баҫым нығыраҡ яһалһа, сирҙең аҙыуын күҙаллау өсөн күрәҙәсе булырға ла кәрәкмәй! Был – күрә алмаған мәктәп тупһаһын аша атламаҫҡа берҙән-бер юл! Бала бар күңеле менән ытырғана, ә мейе үҙенең хужаһын системаға һалынып барған көслө тетрәнеүҙәрҙән араларға тырыша – һаҡланыу механизмдарын “ҡаxadбыҙа”. Иғтибар! Баланы ғәйепләү бөтөнләй урынһыҙ – ул үҙе лә сәбәптәрен аңламай. Уның бар теләге – үҙен яратмаған ергә аяҡ баҫмау.